Järgnev saade on valminud tänu J.Meyeri teenistuspartnerite toele
Mul on nii hea meel olla osa
selle aastasest naistekonverentsist "Armasta elu!"
Elu tirib meid siia-sinna
ja me naistena peame paljude asjadega hakkama saama.
Kuid see on võimalus saada eemale sellest kõigest
ja näha, mis Jumalal on me jaoks.
Nii tänaseks kui eesootavaks tulevikuks.
Jumalal on eesmärk su elu jaoks, nii et tule!
Täpsem info Joyce'i kodulehelt
Kui me tõesti tahame, et meil läheks hästi
ja me oleks võidukad kristlased,
siis palun kuula -
sa vajad ühte asja.
Ja kui sa seda ühte asja ei tee, ei toimi ka miski muu!
IGAPÄEVAELU RÕÕMUD
Üks mu lemmikomadusi Jumala juures on see,
et Ta on õiglane.
Elu võib olla ebaõiglane, kuid Jumal on õiglane.
Aamen?
Ma ei usu, et Jumal tahaks, et sa saaks haiget
ja elaks haigetsaanuna.
Ma ei usu ka, et Ta tahaks, et sa lihtsalt niisama terveks saaks,
et elada siis tervena oma elu.
Usun, et Ta tahab, et liiguksime kolmanda sammuni,
mis tähendab valmidust aidata teisi inimesi.
Nii et, kui tahad tõesti saatanat marru ajada
ja talle kõige halva eest tagasi teha,
ütle: "Ma ei ela kogu oma elu haavatuna,
vaid ma võtan vastu tervenemise.
Kuid ma ei piirdu vaid sellega.
Ma ei naudi vaid käed rüpes oma tervenemist,
vaid ma panustan oma elu sellesse, et aitan ka teistel mõista,
et see, mida Jumal tegi minu heaks,
seda Ta võib teha ka kellegi teise heaks."
Sa võid lõpetada põlvkondade pikkuse hävingu.
Tõmba sellele Kristuse verega joon alla
ja ütle: "Kõik see jama, mis mu vanematelt mulle üle kandus,
ei saa kanduma üle minu lastele."
Ära anna seda edasi.
Emotsionaalselt haiged inimesed on oma hinges haiget saanud
ega ole sellest korralikult paranenud.
Kuidas aga paraneda sellest?
Siinkohal paar sammu.
1. Usu, et Jumal suudab pöörata heaks kõik,
mis sinuga on eales juhtunud.
See on esimene asi, mida uskuda!
Ma sinu asemel elaks selle uskumusega iga päev
kuni oma elu lõpuni.
2. Anna täiega andeks.
3. Uuenda oma meeli.
Usu mind,
kui oled kõvasti haiget saanud, ei oska sa ka õigesti mõelda.
Sorry, aga sa ei oska!
Ei taha kedagi solvata siin, aga sa ei oska!
Kui palju on neid, kes armastavad Jumalat,
kuid kelle meeled on nii sassis.
Nad usuvad kõiki saatana valesid: "Sa ei saa sellest kunagi üles!"
"Sinust ei saa kunagi asja!"
"Sa oled üks kasutatud kaup."
Mul kulus elus nii palju aastaid häbi tundmisele.
Ma ei häbenenud vaid seda, mida isa mulle tegi,
aga ka seda, et ta üldse seda tegi.
Mu peas ketras pidevalt vaid üks mõte:
"Mis minus valesti on?"
Oled sa kunagi kuulnud seda plaati? "Mis minus valesti on?"
"Miks ma pole nii nagu teised?"
"Mis minus valesti on?"
Kuid ma ei kuula enam seda plaati.
Mitte kunagi!
Nii et, uuenda oma meeli.
See on paras töö!
Kui tahad olla tõeliselt tuline, võidukas ja kõike ületav kristlane,
keda Jumal saab kasutada,
siis tea, et see nõuab tööd ja vaeva.
Jah, me oleme päästetud armu kaudu
ja kõik, millest osa saame, on ka armu kaudu,
kuid arm ei seisa kuidagi vaeva nägemise vastu.
Küll aga on arm välja teenimise vastu;
arvamuse vastu,
et tänu me tegudele ja jõupingutustele me väärime saada midagi Jumalalt.
Me ei teeni oma jõupingutustega Jumalalt mitte midagi välja.
Küll aga võime pingutada selle nimel,
et olla kõik see, kelleks Ta on meid loonud
ja mida Ta meie heaks on teinud.
Ma pingutan iga päev.
Ma võtan iga päev aega, et olla koos Jumalaga.
Ma pean iga päev distsiplineerima oma meeli
ja veelgi enam oma suud ning sõnu.
Ma pean iga päev olema valmis mitte solvuma.
Iga päev, iga päev, iga päev.
Jah, võib-olla vahel harva, kui saan koeraga üksi koju jääda,
võin ma ehk...
Mitte pingutada nii palju.
Kuid kui inimeste sekka lähen...
Ma saan kõigiga hästi läbi seni, kuni kedagi kodus pole.
Ometi, et mu elus on imelised inimesed!
Võta vastu megadoos Jumala armastust,
et saada emotsionaalselt terveks.
Sa pead õppima ujuma Jumala armastuse meres.
Jumal armastab mind, Jumal armastab mind.
Vaata peeglisse ja ütle endale: "Jumal armastab sind!"
Ära määratle oma väärtus selle põhjal, kuidas teised on sind kohelnud.
Mõista oma tunnete olemust ja õpi haldama oma tundeid.
See, et midagi tunned,
ei tähenda veel, et peaksid andma voli sellele tundele.
Oled sa valmis vahetama tuha ilu vastu?
Kui nii, pead ka oma tuhast loobuma.
Nüüd aga vaatame teatud piiblisalme.
Kui oled mind rohkem kuulnud, võid olla juba tüdinud
sellest jalutu mehe loost Johannese evangeeliumis.
Dave ütleb mulle vahel, et kui sellest veel räägin, siis...
Tore, et saan sõita Madagaskarile, kus pole varem käinud
ja rääkida seal sellest jalutust mehest nii palju kui kulub.
Sama saan teha ka Namiibias.
Sest see jalutu vend on klassikaline näide sellest,
kus me omadega oleme.
Kas siin on kedagi,
kes pole mind kordagi kuulnud rääkimas halvatust mehest Joh. 5?
Äge!
Dave ütles, et võin jalututest meestest terve seeria kokku panna.
Sest olen jaganud ka lugu sellest,
kuidas ühe nö jalutuga McDonaldsis võidu jooksin,
et häid isekohti saada.
Seepeale Dave ütleski,
et võiksin mitmes võtmes sel teemal õpetada.
Kuid ma seda McDonaldsi lugu täna ei räägi,
sest see on juba teine teema.
Johannese 5. ptk.
Võib-olla peadki seda uuesti kuulma,
sest pole kogu asja tuumale viimase 12 korraga pihta saanud.
Siinkohal väike sissejuhatus.
Seal oli üks tiik.
Vaatame, kus see tiik oli?
Tegu oli Betsata tiigiga Lambavärava juures,
millel oli viis sammaskäiku,
kust oli võimalik läbi käia ja tiigi äärde minna.
Tiigi ümber lebas aasta läbi kõikvõimalikke halvatuid ja haigeid,
sest korra aastas -
korra aastas! -
tuli ingel, kes segas tiigi vett.
Kes peale seda esimesena vette sai -
vaid üks inimene ja korra aastas!,
see sai oma ime.
Kahjuks usun, et see on midagi, mida paljud meistki teevad.
Me ei tee aasta otsa mitte midagi,
lootuses, et oleme korra aastas see üks inimene,
kes saab oma läbimurde,
ilma, et peaks ise selleks midagi tegema.
Usun, et saad seekord asjale pihta.
Johannese 5:5 "Aga seal oli inimene,
kes oli olnud haige kolmkümmend kaheksa aastat."
Las ma küsida -
kui kaua sa oma supi sees oled olnud?
"Kui Jeesus nägi teda seal lamamas
ja sai teada, et ta on juba nii kaua aega haige,
küsis ta temalt: Kas sa tahad terveks saada?”"
Mulle nii meeldib see!
"On see ikka su siiras ja tõsine tahe terveks saada?"
Las ma küsida su käest:
kas sa tulid siia konverentsile selleks,
et näha, milline ma päris elus välja näen?
Või selleks, et sa tõesti tahad minna edasi koos Jumalaga?
Tead, mis?
Igakord, kui liigume millegi parema poole,
peame me midagi maha jätma.
Ehk siis,
tahad sa ka päriselt teatud muutusi oma ellu?
Oled sa ka valmis ise muutuma,
mitte vaid oodates,
et Jumal muudaks sind ümbritsevaid inimesi,
et sul võiks parem elu olla.
Tead, mis?
Kui mõtled seda tõsiselt,
siis Jumal võib anda sulle ilu tuha asemel,
rõõmuõli kurvastuse asemel ja ülistusrüü leina asemel.
Sinust võib saada õigsuse puu,
austades Jumalat iga päevaga oma elus.
Kui sa tõesti tahad terveks ja korda saada.
Siinkohal väikene vahepala.
Kui me tõesti tahame, et meiega saaks kõik korda
ja me võiks olla võidukad kristlased...
Kuula nüüd hoolega!
Sa vajad ühte asja.
Ja kui sa seda ühte asja ei tee, ei toimi ka miski muu!
Sa pead õppima uurima Jumala Sõna.
Ma ei usu, et saaksid olla võidukas vaid tänu mõnele ampsule Piiblist.
Olen tänulik, et vaatad mu saateid ja tee seda edaspidigi.
Olen tänulik, et tulid siia konverentsile.
Kuid sa vajad ka oma isiklikku Piibli uurimise aega -
aega, kus oled sina, su Piibel, su märkmik ja Püha Vaim.
Sest mina olen kõigest õpetaja, aga Püha Vaim on ülim õpetaja.
Ma annan sulle ehk kui tükikese puzzlest
ja su pastor koguduses annab teise tükikese.
See kõik on väga hea.
Sa vajadki meid ja kõiki vaimuande,
et saada üles ehitatud ja teha midagi Jumala heaks.
Kuid mitte miski ei asenda sinu aega Jumalaga!
Kui üldse on midagi, mida ma teen,
mis aitab mul olla see, kes ma olen ja teha seda, mida ma teen,
siis selleks on mu igapäevane hommikune aeg koos Jumalaga.
Ma ei väidagi, et iga päev juhtuks midagi erakordset.
Julgen pigem väita, et enamus päevi on täiesti tavalised.
Küll aga usun kogu südamest,
et küsimus pole mitte selles, mida ma selle aja jooksul teen,
mis tooks mingi muutuse,
vaid mis austab Jumalat, on see,
et me läheme Ta juurde ja pühendame Talle aega.
Seda seda tehes anname me mõista,
et ei suuda ilma Temata mitte midagi väärtuslikku korda saata.
Iga inimene, kel on liiga kiire, et leida aega olemaks koos Jumalaga,
teeb eeldavasti asju, mis ei kanna mingit vilja.
Ma ei ütle seda kellegi halvustamiseks.
See on üks valdkond su elus,
kus saatan sõdib su vastu rohkem kui kusagil mujal.
See on tema jaoks hirmuäratav mõte,
et võiksid õppida tundma Jumalat ühel isiklikul tasandil.
Sa ei saa omada nö kasutatud usku.
Sul peab olema oma isiklik suhe ja kogemus Jumalaga.
"Aga seal oli inimene,
kes oli olnud haige kolmkümmend kaheksa aastat.
Kui Jeesus nägi teda seal lamamas,
küsis ta temalt: Kas sa tahad terveks saada?”
Haige vastas talle: Isand,
mul ei ole kedagi, kes mind aitaks tiiki,
kui vesi hakkab liikuma.
Sellal kui mina olen alles teel, astub mõni teine sisse enne mind.”
"Jaa Jeesus, ma tahan saada terveks!
Kuid mul pole kedagi, kes mind tiiki aitaks!"
"Ja isegi, kui ma üritan, jõuab keegi ikka minust ette."
Jeesus ei öelnud talle: "Oh sa vaesekene!"
"Oh sa kullakallis!"
"Ma mõistan."
Jeesus ütles hoopis salmis 8: "Tõuse üles!"
Kui paljud näevad seal taga hüüumärki?
Tõuse üles!
"Võta oma kanderaam ja kõnni!”
Jeesus ei käskinud tal ainuüksi püsti tõusta,
aga teha ka korda see 38 aastat kestnud seapesa.
Me peame lõpetama enese haletsemise
ning arvamise, otsekui maailm oleks meile midagi võlgu.
Tänapäeval valitseb võimsalt see "oma õiguse" mentaliteet.
See pole ainuüksi kohutav, aga ka väga ohtlik!
Keegi ei võlgne mulle mitte kui midagi!
See pole kellegi teise süü, et isa mind kuritarvitas
ja nad ei pea seda mulle kuidagi heastama.
Jumal ütles, et Tema teeb seda!
Tema tasub topelt selle eest, mille olen kaotanud.
Kuid ma ei saa kunagi seda Jumala topelt portsu,
kui hoian kinni halvast suhtumisest, enesehaletsusest,
usust, et kõik võlgnevad mulle midagi.
Sa pead loobuma oma tuhast!
Kui aus olla,
siis kui oled juba liiga kauaks oma valu sisse jäänud,
hakkab otsekui surm juba maad võtma.
Ma ei tahaks seda isegi öelda,
aga vahel, kui selliseid asju jagan ja saali rahva sekka vaatan,
siis ma näen ka ära,
kes saab asjale pihta ja kes mitte.
Sest inimesi tabab üks elusäde,
kui nad jagavad ära, millest jutt käib.
Kuid osa inimesi on nii kõvasti haiget saanud
ja nii kauaks oma valu sisse jäänud,
et nad on lihtsalt sellised...
Õhuta oma lootus taas üles!
Jumal tahab sütitada väikesegi lootusesädeme su sees.
Lootus aga on rõõmus ootus, et midagi head saab sündima.
Olgu sul kasvõi killukenegi lootust!
Juba sinepiseemneiva suurune usk võib liigutada mägesid.
Aja saatan marru, öeldes: "Midagi head saab sündima mu elus!"
Jumal tõotab meile muutumist.
Mitte ülekandmist ühest kohast teise, aga muutumist.
Sa küsid: "Mida?"
Eenok kanti ühest kohast teise.
Teda korraga lihtsalt polnud enam, sest Ta viidi Jumala juurde.
Mis puutub vaimulikku kasvu ja muutustesse elus,
siis Jumal ei tõota meile taolist üle kandmist.
Eenok viidi Jumala juurde üle, sest ta oli nii ligi Jumalale
ega saanud enam jääda maa peale.
Mul poleks ka midagi selle vastu, kuid mul on veel arenguruumi.
Mida ma öelda tahan, on see, et läbisõidu läbimurdeid pole olemas.
See pole mingi läbisõidul eine tellimine.
Kui tahad läbimurret, pead ka millestki läbi minema.
Mitte sõitma, aga minema.
Vaatame 2 Korintlastele 3:17
"Ent Issand on Vaim,
ja seal, kus on Issanda Vaim, on vabadus."
Vabadus sidumistest.
"Aga meid kõiki, kes me katmata palgega..."
Neis salmides peitub mitu sõnumit,
kuid "katmata palgega" tähendab seda,
et pead lugema Jumala Sõna armu-prillide abil
ja mitte käsumeelest lähtuvalt.
Sest kui Mooses sai Jumalalt käsud,
siis isegi need olid nii aulised, et Mooses pidi katma oma palge.
Siin aga Jumal ütleb,
et kui tahame saada osa uuest lepingust - armu lepingust,
peame olema valvel,
et me ei loeks Tema Sõna stiilis: "Ma pean!",
vaid: "Wau! Võrratu!
Ma saan siin midagi ära teha ja vaadata, mis mu elus sünnib!"
Sa ei pea palvetama, vaid sul on võimalus selleks.
Sa ei pea andma, vaid sul on võimalus selleks.
Sa ei pea armastama inimesi, vaid sul on võimalus selleks.
Sa ei pea andestama, vaid sul on võimalus selleks.
Sa ei pea olema õnnistuseks,
vaid kui tahad, võidki olla paras toriseja,
muutes teiste elu põrguks.
Kuid sa ei pea elama nii!
Sest rohkem kui midagi muud,
tuli Jumal meid vabastama me endi küüsist.
Minu jaoks tähendab vabadus seda, et ma ei mossita kauem kui 7. min.,
kuna mu mees ostis endale võidusõiduauto,
mida ma ei tahtnud, et ta ostaks.
Rääkisin sellest Dave'i loost eile,
nii et ei hakka seda täna enam kordama.
No olgu peale!
Dave ostis omale auto, mida ma ei tahtnud, et ta ostaks.
Olin end juba mõnusalt voodisse sisse seadnud
ja valmis magama jääma,
kui mu telefon helises...
Dave ütles, et nad on me pojaga automüügi salongis.
Küsisin, mida nad seal teevad?
Nad pidi ju minema golfi mängima?
Ta ütles, et nad käisidki ja läksid peale seda autosalongi.
Ta ütles, et seal on üks auto, mida ta väga tahaks.
Mul sisemus tõmbus koheselt krõnksu.
Me oleme piisavalt kaua abielus olnud
ja kõik need auto teemad juba mitmeid kordi läbi teinud.
Kas mõni naine siin mõistab, millest ma räägin?
Me võime sõita ühe ja sama autoga, kuniks rattad kukuvad alt ära, aga...
Ma ütlesin: "Sul ju juba on kena auto!"
"Kas müüd siis selle maha?" - "Ei."
"See on võidusõiduauto."
Ütlesin: "Dave, sa oled 74aastane - anna ometi olla!"
Mida imet veel selle võidusõiduautoga teha,
mis teeb nii kõva häält
ja lihtsalt väriseb üle kere, kui punase fooritule taga istud.
Küsisin: "Kas sa ei arva, et ma näeksin tobe välja selles?"
Pikk jutt lühikeseks - oli ilmselge, et ta tahtis seda endale
ja mulle on juba ammu selgeks saanud,
et tegelikult pole ükski asi väärt tülitsemist.
Mul lihtsalt pole enam jõudu olla pahane.
Kas keegi mõistab mind?
Kui paljudel teistki pole enam jõudu olla pahane
asjade pärast, mille osas nagunii midagi teha ei saa?
Jah, see käib küll pisut pinda,
kui keegi teeb midagi, mis sulle ei meeldi
ja siis veel leiab mõne piiblisalmi enda õigustamiseks.
Probleem oli selles,
et meil polnud selle auto jaoks garaažis kohta,
mistõttu mõtlesin, et kuhu ta selle siis paneb?
Helistasin tagasi ja küsisin, kuhu ta selle paneb?,
mispeale ta vastas: "Mõtlesin, et äkki loobud oma autost?"
Et mitte liiga karmina näida, siis ega ma ei sõida ise nagunii,
kuid mu auto on vaid 7 aastat vana ja 12 000 km läbisõiduga.
Dave ostis selle mulle ja see on selline nunnu naiste auto.
Olen viimasel ajal mitmeid kordi öelnud,
et peaksime selle maha müüma
ja ta on alati öelnud: "Ei! Seda me küll ei tee!
Ma ju ostsin selle sulle! See on sinu auto, nii et hoia seda!"
Nii et, kui küsisin, kuhu ta oma uue auto paneb?,
vastas ta, et me peaks minu auto maha müüma.
Ütlesin: "Oled ju koguaeg öelnud, et ma ei teeks seda!",
mispeale ta teatas:
"Koguja raamatus on öeldud, et iga asja jaoks on oma aeg."
Kas mõned naised ütleks nüüd: "Vesi peale, Dave!"
Jaa, jaa mehed! Öelge aga: "Tubli Dave!"
Olgu peale.
Oleme nüüd taas korralikud ja vaimulikud.
See on vabadus,
et ma ei pidanud vihastuma, haarama kontrolli olukorra üle
ning vaatamata oma tahtmise mittesaamisele
võisin siiski olla rõõmus.
Ma ei ole enam murtud!
Jumal tervendab murtud südamed,
Ta seob nende haavad ning tervendab nende valud.
Ta annab ilu tuha asemel, rõõmuõli kurvastuse asemel
ja ülistusrüü leina asemel.
Ta on õiglane Jumal,
kes annab sulle topelt tagasi kõige eest, mida oled kaotanud.
Oled sa minevikus haiget saanud?
Su hing on haavatud ja süda murtud?
Jumal tahab vahetada su murtuse terviklikkuse vastu.
Ta tahab anda sulle ilu tuha asemel.
Kuid sa pead olema valmis loobuma oma tuhast,
suunates oma pilgu minevikust tulevikku.
Jumalal on palju imelist varuks su jaoks!
Täna pakume sulle tegevusplaani, milles on CD'd, DVD'd,
töövihik ja päevik.
Selle pealkiri on "Ilu tuha asemel"
ja see õpetus räägib sellest,
kuidas Jumal võtab kõik meiega juhtunud halva
ja pöörab selle millekski ilusaks ja heaks me elus.
Palun lase Jumalal teha oma imelist tööd sinus,
mida Ta teeb alati läbi oma Sõna.
Telli endale need materjalid ja õpi, uuri, palveta,
kuula, vaata ja õpi,
et Jumala Sõna vägi võiks sind muuta.
Vabane oma mineviku vanglast "Ilu tuha asemel" tegevusplaani abil.
Üle 4h jagu õpetust CD'del ja DVD'del.
Lisaks töövihik ja päevik.
See tegevusplaan aitab sul näha oma minevikku õigel moel
ning elada elu, mis on täis rõõmu ja eesmärke.
Tellimisinfo on nähtav ekraanil
LOOTUSE KÄSI
Täna oleme Namiibia vanglas,
kuhu oleme saanud tuua Jumala Sõna
ning ka kinkekotid kui väikese armastuse annina.
Seal on seea nii Jumala Sõna, kui praktilisi asju, mida nad vajavad.
Me ei mõtle tihti vangidele, kes on nii üksildased
ja vajavad kuulda, et Jumal pole neid unustanud.
Jumala Sõna on öelnud, et me ei unustaks vange,
nii et, teeme siis nii nagu tarvis.
Palume kõik üheskoos:
Isa Jumal, ma armastan Sind.
Jeesus, ma usun Sinusse.
Olen valmis pöörduma oma patust.
Jeesus, ma võtan Su vastu
kui oma Päästja
ja kui oma Issanda.
Ma annan end Sulle.
Aamen.
LOOTUSE KÄSI
Tahtsin saada sisse medkooli, kuid see oli väga raske.
Nii ütlesingi Jumalale:
"Kui sisse saan, pühendan end Tema teenistusse."
Ta pidas seda tõotust meeles.
Loodetavasti saame jagada nendega ka oma usust,
juhtides neid lähemale Isale.
See on võrratu!
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele.